A Y E S. 
21 1 
MOTACILLA ERITHACUS. 
Abdomen rubrum non reperio ; sed maris nigrum , feminae cinereum. Ex- 
timas rectrices non cinereas , sed duas medias fuscas. Invida et solitaria avis 
uti praecedens. Hanc erithacum Augusto frequentem observavi in horto Col- 
mariensi, papiliones brassicarias egregie devastans. Sed praecedentem phoeni- 
curum sibi incognitam esse , scripsit Schauenburgius Herlishemiensis. 
Elegans varietas A. 1790. medio Argentorati capta. Cauda rufa. Collo 
nigro , in quo cum phoenicuro convenit. Sed pectus etiam nigrum uno conti- 
nuo , usque in medium abdomen. Abdomen cinereum nec ullibi quidquam 
rufi. Dorsum et vertex cinereo -coerulescens , nihil albi in fronte , sed litura 
albida in alis. Ab erithaco etiam nigredine colli et pectoris et cinereis parti- 
bus magis in coerulescentem colorem vergentibus differt. Ipsissimum tamen 
erithacum esse, masculini sexus, mihi asseveratum est, et nunc (Ao. 1795.) 
comparatis avibus persuadeor. 
Hanc (ni forte praecedens intelligatur) hyemem in foraminibus montium, 
transigere rigentem ,et dormientem ex variis observationibus colligit Thoma- 
sius in Meni. de la Soc. de Laus anne. T. III. 
Nidificat more phoenicuri in domibus. D. i 5 . Messiferi mensis A. III. 
duae tales aviculae semi - volatiles per caminum meum deciderunt, in cujus 
summo matrem oportet nidum posuisse. In cavea expositae altae sunt 
a parentibus , ut illam curam usque in seram vesperam ad octavam horam 
cum dimidia fere continuarent. Buccellae fuerunt quas attulere sat magnae, 
erucae ad minimum pollicares, crassiusculae , quas non medio in corpore pre- 
hendit rostro , sed ab uno extremo pendulas. Visum mihi est parentes non ori 
immittere sed ante pullos potius deponere. Visum quoque est semel vel bis 
matrem avolasse cibum adhuc in rostro tenentem , ut prima hac vice non 
praebuerit , sed mox rediisse. An forte periculi aliquid suspicata fuerit. Obtuli 
concisos lumbricos , quos nullo modo tetigerunt. 
Tertio die sedit ecce ante caveam soror earum , nullo modo sibi timens, 
a matre pariter nutrita , et sine dubio illuc migrare jussa , ut compendium sibi 
faceret laboris, et eodem opere utrumque pullum nutriret. Nam inclusorum 
alter interea mortuus erat. (An non potius sororis voce adlectata , aut matrem 
secuta ? ) Aliam ejus vocem ,, hoc tempore , nisi stridulam, non audivi. 
